తెలంగాణ
తెలంగాణ రాష్ట్రం దక్కను పీఠభూమిలో భాగంగా, తూర్పు కనుమలకు పశ్చిమంగా ఉంది. ఈ ప్రాంతము సరాసరిన సముద్రమట్టం నుంచి 1500 అడుగుల ఎత్తును కలిగియుండి ఆగ్నేయానికి వాలి ఉంది. ఈ రాష్ట్రపు దక్షిణ భాగంలో ప్రధానముగా కృష్ణా, తుంగభద్ర నదులు ప్రవహిస్తుండగా, ఉత్తర భాగంలో గోదావరి నది ప్రవహిస్తున్నది. కృష్ణా, తుంగభద్ర నదులు దక్షిణమున ఈ రాష్ట్రాన్ని ఆంధ్రప్రదేశ్‌లోని రాయలసీమ నుంచి వేరుచేస్తున్నవి. ఈ రాష్ట్ర విస్తీర్ణం 1,14,840 చదరపు కిలోమీటర్లు. తెలంగాణలో భౌగోళికంగా మహబూబ్ నగర్ జిల్లా పెద్దది కాగా, హైదరాబాదు చిన్నది. తెలంగాణకు సముద్రతీరం లేదు. ఈ రాష్ట్రం కృష్ణా మరియు గోదావరి నదుల పరీవాహక ప్రాంతంలోకి వస్తుంది.
హర్దోయ్
జిల్లా లక్నో డివిషన్‌లో ఉంది. జిల్లా 26-53 నుండి 27-46 మరియు 79-41 డిగ్రీల అక్షాంశం మరియు 80-46 లో రేఖాంశంలో ఉంది. జిల్లా ఉత్తర సరిహద్దులో షాజహాన్‌పూర్ జిల్లా మరియు లఖింపూర్ ఖేరి జిల్లా, పశ్చిమ సరిహద్దులో కాన్పూర్ (ఉత్తర ప్రదేశ్ పారిశ్రామిక నగర్ం) జిల్లా మరియు ఫరూఖాబాద్ జిల్లా, తూర్పు సరిహద్దులో గోమతీనదీ తీరంలో సీతాపూర్ జిల్లా ఉన్నాయి. జిల్లాకేంద్రానికి 45 కి.మీ దూరంలో ప్రముఖ యాత్రాకేంద్రం నైమిశారణ్యం ఉంది. జిల్లా వాయవ్య సరిహద్దు నుండి ఆగ్నేయ సరిహద్దుకు మద్య దూరం 125.529 కి.మీ. తూర్పు మరియు పడమరల మధ్య దూరం 74.83 కి.మీ. జిల్లా వైశాల్యం 5947 చ.కి.మీ.